《石州慢》
宋代·赵文

京浙尘埃，闽峤风霜，不觉催老。封侯事付儿曹，懒把菱花频照。

明光赋笔，那知白首山中，年年管领闲花草。叩角夜漫漫，问何时能晓。

堪笑。空有传世千篇，正似病呻饥啸。欲傲王侯，早被王侯相傲。

盖棺事定，即今老子犹龙，荣枯得丧浑难料。无酒不须愁，问黄花知道。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。